 Jeshi la Polisi nchini limeeleza kuwa limejipanga kuimarisha ulinzi wakati wa Mkutano wa 39 wa Jumuiya ya Maendeleo ya Nchi za Kusini mwa Afrika (SADC) utakaofanyika jijini Dar es Salaam. Haya yameelezwa na Kamishna wa Operesheni na Mafunzo, Makao Makuu ya Polisi, Kamanda Liberatus Sabas, leo Ijumaa, jijini Dar es Salaam kwenye mkutano na waandishi wa habari. “Jeshi la Polisi nchini kwa kushirikiana na vyombo vingine vya ulinzi na usalama limejipanga kikamilifu kuimarisha ulinzi na usalama na kuhakikisha mkutano huo unafanyika kwa amani na utulivu,” amesema. Mkutano huu unatarajiwa kufanyika kufanyika Agosti 17 na 18 na utahudhuriwa na wakuu wa nchi na serikali kutoka nchi wanachama 16. Viongozi hao wataongozana na wajumbe na wageni mbalimbali kuwa sehemu ya mkutano huo.